Српска химна
Алекса Шантић 

Боже, на поља
Земље ове
    Васкрса златним сунцем сјај!
Победу, венце
Славе нове
    Краљу и роду српском дај!

Вером отаца
Што слободу
    Прелише крвљу, даруј нас!
Да нам у свету
И у роду
    Остане светлих дела глас!

К'о шарна светлост
Дуге пуне
    Што с неба гони црни мрак,
Нек' драги камен
Српске круне
    Спасења српског буде знак!

Нек' бели ор'о
Прене, сине,
    И нове славе да нам плод;
С Авале плаве
Нек' се вине -
    Јединством светим спасе род!

Шантићеве песме 1905.